Na temelju članka 35. stavak 2. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15 – pročišćeni tekst i 94/17 – ispr. pročišćenog teksta) i članka 2. Odluke o uvjetima, načinu i postupku raspolaganja nekretninama u vlasništvu Općine Sveti Filip i Jakov („Službeni glasnik Općine Sveti Filip i Jakov“ 12/19, 7/21 i 5/24) te članka 32. Statuta Općine Sveti Filip i Jakov („Službeni glasnik Općine Sveti Filip i Jakov“ broj 02/14-pročišćeni tekst, 6/14, 1/18, 1/20 i 2/21, 16/24), Općinsko vijeće Općine Sveti Filip i Jakov, na svojoj 19. sjednici, održanoj dana – prosinca 2024. godine donijelo je

**O D L U K U**

**o prodaji nekretnine**

**Članak 1.**

Ovom Odlukom određuje se prodaja nekretnina u vlasništvu Općine Sveti Filip i Jakov označenih kao:

- kat. čest. 2458/2 k.o. Raštane, Podvršje, u naravi pašnjak, ukupne površine 1337 m2,

- kat. čest. 1961/6 k.o.Turanj ( nove izmjere u izlaganju), Tustica, u naravi uređeno zemljište,

 ukupne površine 807 m2,

- kat. čest. 3202/5 k.o. Turanj ( nove izmjere u izlaganju), Krš, u naravi šuma, ukupne površine 6616

 m2,

- kat. čest. 3202/7 k.o. Turanj ( nove izmjere u izlaganju), Krš, u naravi šuma, ukupne površine 2281

 m2.

**Članak 2.**

Ovom Odlukom određuje se prodaja nekretnine u vlasništvu Općine Sveti Filip i Jakov označene kao:

- kat. čest. 164 k.o. Raštane, Podvršje, u naravi pašnjak, ukupne površine 1965 m2 i to nakon provedene parcelacije navedene čestice na dvije nove čestice.

Ovlašćuje se Općinski načelnik za poduzimanje svih radnji potrebnih za provedbu parcelacije čestice navedene u stavku 1. ovog članka.

**Članak 3.**

Ovlašćuje se Općinski načelnik da naruči procjembene elaborate, provede natječajni postupak za prodaju nekretnina iz članka 1. i 2. ove Odluke, donese odluke o odabiru najpovoljnijih ponuditelja te zaključi s istima Ugovor o kupoprodaji nekretnina.

**Članak 4.**

Ova Odluka stupa na snagu osmog dana od dana objave u Službenom glasniku Općine Sveti Filip i Jakov.

**KLASA: 940-01/24-01/33**

**URBROJ: ---------------**

**Sveti Filip i Jakov, -- prosinca 2024. godine**

**OPĆINSKO VIJEĆE OPĆINE SVETI FILIP I JAKOV**

 **Predsjednik Općinskog vijeća**

 **Igor Pedisić**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Obrazloženje**

Pravni temelj za donošenje Odluke o prodaji nekretnine u vlasništvu Općine Sveti Filip i Jakov je članak 35. stavak 2. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15 – pročišćeni tekst i 94/17 – ispr. pročišćenog teksta) kojim je uređeno da ovlasti za raspolaganje, upravljanje i korištenje stvarima u vlasništvu jedinica lokalne samouprave imaju tijela jedinica lokalne samouprave određena propisom o ustrojstvu lokalne i područne (regionalne) samouprave te članak 2. Odluke o uvjetima, načinu i postupku raspolaganja nekretninama u vlasništvu Općine Sveti Filip i Jakov („Službeni glasnik Općine Sveti Filip i Jakov“ 12/19, 7/21 i 5/24).

Ovom odlukom se predlaže da se izloži prodaji više nekretnina u vlasništvu Općine Sveti Filip i Jakov u cilju dugoročnog podizanja prihoda te gospodarskog razvoja Općine Sveti Filip i Jakov.